
*************************
	ลำดับ
	ประเด็นนโยบายและข้อสั่งการสำคัญ 
	หน่วยงาน
ที่เกี่ยวข้อง

	1. ประเด็นต่อเนื่องจากเดือนที่ผ่านมา
	

	1
	โครงการหนึ่งตำบล หนึ่งหมู่บ้านยั่งยืน (Sustainable Village) เพื่อเฉลิมพระเกียรติสมเด็จพระเจ้าลูกเธอ 
เจ้าฟ้าสิริวัณณวรี นารีรัตนราชกัญญา
1.1 การขับเคลื่อนการพัฒนาหมู่บ้านอย่างยั่งยืน (Sustainable Village)
			- ขอให้จังหวัดขับเคลื่อนการพัฒนาหมู่บ้านยั่งยืนในระดับอำเภอ (Drive) ตาม 5 แนวทางที่กำหนด ประกอบด้วย 
1) พัฒนาภาวะผู้นำของนายอำเภอ ให้เป็นนักขับเคลื่อนยุทธศาสตร์นำการเปลี่ยนแปลงเพื่อการพัฒนา
ที่ยั่งยืนตามแนวคิด “จะพัฒนาใครเขา ต้องเริ่มที่ตัวเราก่อน” หรือ แนวคิด “ภาวะผู้นำ ต้องนำตนก่อนนำคนอื่น”
2) สร้างทีมงานในระดับอำเภอ เพื่อเป็นทีมอำเภอบำบัดทุกข์ บำรุงสุข แบบบูรณาการอย่างยั่งยืน 
โดยสร้างทีมทั้ง 3 ระดับ คือ ระดับอำเภอ ระดับตำบล ระดับหมู่บ้าน เป็นทีมงานในลักษณะคู่ขนาน (Dual Track) 
ในรูปแบบทีมงานที่เป็นทางการหรือตามกฎหมาย และทีมงานที่ไม่เป็นทางการหรือจิตอาสา
3) พัฒนาระบบบริหารจัดการชุมชนให้ดี มีพลัง ด้วยระบบคุ้มบ้าน หรือชื่อเรียกอื่นในแต่ละท้องถิ่น 
เช่น หมวดบ้าน ป๊อกบ้าน หย่อมบ้าน อันจะเป็นกลไกที่ทำให้การบริหารจัดการชุมชนมีประสิทธิภาพมากขึ้น
4) บูรณาการงาน บูรณาการคน โดยยึดหลักประสมงาน ประสานใจ เป้าหมายคือชุมชน
5) สร้างชุมชนเป็นองค์กรแห่งการเรียนรู้ สู่การพัฒนาหมู่บ้านยั่งยืน เพื่อให้ชุมชนสามารถพึ่งตนเองได้ โดยชุมชนจะอยู่รอดด้วย 3 ทุนหลัก คือ ทุนทรัพยากร ทุนทางปัญญา ทุนทางสังคม
	- ขอให้จังหวัดการขับเคลื่อนการสนับสนุนการพัฒนาหมู่บ้านยั่งยืนในระดับจังหวัด (Enable) 
ตาม 5 แนวทาง ประกอบด้วย
1) บทบาทของผู้ว่าราชการจังหวัด ในการเป็นผู้นำการบริหารจัดการงานในพื้นที่แบบบูรณาการให้บรรลุผลสำเร็จ และเป็นผู้ทำหน้าที่บำบัดทุกข์ บำรุงสุขให้กับประชาชน ในฐานะราชสีห์ผู้มีความจงรักภักดี
ต่อแผ่นดิน
2) เชื่อมประสานและสร้างพลังเครือข่ายด้วยกลไก 3 5 7 (3 ระดับ 5 กลไก 7 ภาคีเครือข่าย) เพื่อให้เกิดพลังในการขับเคลื่อนการพัฒนาหมู่บ้านยั่งยืน
3) ขับเคลื่อนการพัฒนาหมู่บ้านยั่งยืนให้เป็นวาระสำคัญของจังหวัด ด้วยกลไกการทำงานตามแนวทางของกระทรวงมหาดไทย ตลอดจนบูรณาการแผนงาน โครงการ กิจกรรม และงบประมาณในทุกระดับ ตั้งแต่ระดับหมู่บ้าน ตำบล อำเภอ และจังหวัด ให้มีความสอดคล้องและตอบสนองการพัฒนาในพื้นที่ รวมทั้งให้นำเสนอต่อ
ที่ประชุมคณะกรมการจังหวัด
4) บริหารจัดการทรัพยากรในการขับเคลื่อนการพัฒนาหมู่บ้านยั่งยืน ให้สอดคล้องตามหลักการบริหารงาน การบริหารงบประมาณ ระบบการสนับสนุนการปฏิบัติงาน และการบริหารบุคลากร (งาน งบ ระบบ คน)
5) ติดตามและประเมินผลการดำเนินงาน โดยการลงพื้นที่เพื่อให้กำลังใจและติดตามการดำเนินงาน 
ทำหน้าที่สอนงาน (Coaching) ให้กับทีมอำเภอ มีการสื่อสารสร้างการรับรู้ให้ถ้วนทั่วภายในจังหวัด และจัดทำฐานข้อมูลเพื่อการติดตาม หนุนเสริมและประเมินผลการดำเนินงาน




	- สนผ.สป.
- ปค.
- จว. ทุกจว.

	
	1.2 การเร่งรัดติดตามการรายงานผลความคืบหน้าโครงการหนึ่งตำบล หนึ่งหมู่บ้านยั่งยืน (Sustainable Village) 
ในระบบ DCAST
	- ขอให้จังหวัดเร่งรัดอำเภอบันทึกข้อมูลในระบบ DCAST พร้อมทั้งรายงานความคืบหน้าการดำเนินงาน
ทุกวันที่ 20 ของทุกเดือน โดยเฉพาะการบันทึกข้อมูลการประเมินเกณฑ์พื้นฐานหมู่บ้านยั่งยืน 
	- เมื่อดำเนินการกิจกรรมขอให้ประชาสัมพันธ์ผ่านระบบ MOI  WARROOM ตลอดจนสื่อประชาสัมพันธ์อื่น
ทั้งช่องทางออฟไลน์ เช่น หนังสือพิมพ์ท้องถิ่น หรือออนไลน์ เช่น Facebook, Line, Instragram, Tiktok เป็นต้น
	- สนผ.สป.
- ปค.
- จว. ทุกจว.

	2
	การขับเคลื่อนโครงการอำเภอบำบัดทุกข์ บำรุงสุข แบบบูรณาการอย่างยั่งยืน
- ขอให้จังหวัดเร่งรัดบันทึกข้อมูลข้อเสนอโครงการ (Project Brief) ในระบบ DCAST ให้แล้วเสร็จโดยเร็ว
และให้ดำเนินกิจกรรมตามที่ระบุข้อเสนอโครงการ (Project Brief) ให้แล้วเสร็จภายในกรอบระยะเวลา
ที่กำหนดไว้ในแต่ละโครงการ พร้อมทั้งรายงานความคืบหน้าการดำเนินงานในระบบ DCAST ทุกวันที่ 20 ของทุกเดือน

	- ปค. 
- จว.ทุกจว. 

	2. ประเด็นนโยบายและข้อสั่งการสำคัญ เดือนมิถุนายน 2566
	

	2.1
	การพัฒนางานบริการของหน่วยบริการของกรมการปกครอง ตามหลักเกณฑ์มาตรฐานการให้บริการของศูนย์ราชการสะดวก (Government Easy Contact Center: GECC)
- ขอให้จังหวัดเน้นย้ำอำเภอที่ไม่ผ่านการคัดกรองใบสมัครฯ ตามหลักเกณฑ์มาตรฐานการให้บริการ
ของศูนย์ราชการสะดวก (Government Easy Contact Center: GECC) ให้ดำเนินการให้บริการ/ปรับปรุงงานบริการให้สอดคล้องกับมาตรฐานศูนย์ราชการสะดวก (GECC) โดยเฉพาะการดำเนินการในด้านกายภาพ และรวบรวมเอกสารเชิงประจักษ์ต่างๆ ที่เกี่ยวข้องกับการดำเนินการให้บริการประชาชน และการดำเนินงานภายในหน่วยงานโดย ด้านกายภาพ (14 ข้อ) เป็นตัวชี้วัดพื้นฐานตามมาตรฐานฯ GECC ของหน่วยงานที่
ขอรับรองมาตรฐานดังกล่าวต้องดำเนินการให้ครบถ้วน เพื่อเป็นการพัฒนางานบริการของประชาชนในระดับพื้นที่ ตามเกณฑ์ด้านกายภาพในเบื้องต้น ดังนี้ 
1) การให้บริการนอกเวลาราชการ เช่น การให้บริการโดยไม่หยุดพักกลางวัน การให้บริการในวันหยุด
นักขัตฤกษ์ เป็นต้น
2) ระบบการขนส่งสาธารณะที่เข้าถึงบริการเพื่อให้สะดวกต่อการเดินทาง 
3) มีป้าย/สัญลักษณ์ บอกทิศทางหรือตำแหน่งในการเข้าถึงให้บริการได้อย่างสะดวก และชัดเจน 
4) 	การออกแบบสถานที่คำนึงถึงผู้พิการ สตรีมีครรภ์ และผู้สูงอายุ เช่น จุดบริการให้บริการอยู่ชั้น 1 (กรณีไม่มีลิฟต์)
มีทางลาดสำหรับรถเข็น ห้องน้ำสำหรับผู้พิการ เป็นต้น
5) มีการออกแบบผังงาน และบบการให้บริการระหว่าง “จุดก่อนเข้าสู่บริการ” และ “จุดให้บริการที่อำนวยความสะดวกทั้งสำหรับเจ้าหน้าที่ และประชาชน เพื่อให้สามารถให้บริการประชาชนได้อย่างรวดเร็ว 
โดยคำนึงถึงลักษณะและปริมาณงานที่ให้บริการ 
6) มีขนาดและพื้นที่ใช้งานสะดวกต่อการเอื้อมจับ และการจัดวางเอกสารให้บริการได้อย่างรวดเร็ว 
7) ในจุดที่สำคัญหรืออันตรายมีการออกแบบหรือจัดให้สามารถมองเห็นได้ชัดเจนตามหลักสากล มีการจัดให้แสงสว่างเพียงพอที่จะไม่เกิดอันตราย และไม่เป็นอุปสรรคต่อการให้บริการ
9) การจัดสรรสิ่งอำนวยความสะดวกที่สอดคล้องกับผลสำรวจความต้องการของผู้รับบริการ และความพร้อมของทรัพยากรที่มี
10) ห้องน้ำสะอาด และถูกสุขลักษณะ
11) การจัดระบบคิวเพื่อให้บริการได้อย่างเป็นธรรม 

12) จุดแรกรับ ในการช่วยอำนวยความสะดวกต่าง ๆ เช่น คัดกรองผู้บริการ ให้คำแนะนำในการขอรับ
การบริการ หรือช่วยเตรียมเอกสาร กรอกแบบฟอร์มต่าง ๆ
13) มีจุดประเมินความพึงพอใจ ณ จุดให้บริการในรูปแบบที่ง่าย และสะดวกต่อผู้ใช้บริการ 
14) การกำหนดพื้นที่เขตปลอดบุหรี่ และ/หรือ จัดให้มีเขตสูบบุหรี่เป็นการเฉพาะได้ในบริเวณที่เหมาะสม 

	- ปค.
- จว. ทุกจว.

	2.2
	งบประมาณรายจ่ายลงทุนประจำปีงบประมาณ พ.ศ. 2565 (เงินกันไว้เบิกเหลื่อมปี) ของสำนักงานปลัดกระทรวงมหาดไทย 
- จังหวัดที่มีรายการที่ยังเบิกจ่ายไม่แล้วเสร็จ จำนวน 20 จังหวัด 26 รายการ วงเงิน 345.7156 ล้านบาทได้แก่ จังหวัดขอนแก่น ชลบุรี เชียงราย ตาก นครนายก นครราชสีมา นครศรีธรรมราช นนทบุรี พัทลุง แพร่ ภูเก็ต มหาสารคาม ราชบุรี ลำพูน ศรีสะเกษ สมุทรปราการ สิงห์บุรี สุโขทัย สุราษฎร์ธานี และสุรินทร์ 
เร่งรัดเบิกจ่ายทุกรายการให้แล้วเสร็จ ภายในวันที่ 31 สิงหาคม 2566 หากมีปัญหาหรืออุปสรรคในขั้นตอนการบริหารสัญญา ขอให้ประสาน สป.มท. เพื่อหาแนวทางแก้ไขต่อไป
	- สนผ.สป. 
- กค.สป. 
- 20 จว 


	2.3
	งบประมาณรายจ่ายลงทุนปีงบประมาณ พ.ศ. 2566 ของสำนักงานปลัดกระทรวงมหาดไทย
- ขอให้จังหวัดที่มีรายการที่ยังไม่ลงนามในสัญญาและก่อหนี้ผูกพัน (PO) ในระบบ New GFMIS จำนวน 
25 รายการ วงเงิน 151.8976 ล้านบาท ประกอบด้วย 15 จังหวัด ได้แก่ จังหวัดเชียงราย เชียงใหม่ นครราชสีมา อุตรดิตถ์ พังงา พัทลุง อำนาจเจริญ ราชบุรี จันทบุรี นครปฐม สุราษฎร์ธานี ศรีสะเกษ ร้อยเอ็ด อ่างทอง และจังหวัดนครนายก โดยขอเร่งรัดการลงนามในสัญญาและก่อหนี้ผูกพัน (PO) ในระบบ 
New GFMIS ให้แล้วเสร็จภายในวันทำการสุดท้ายของเดือนกันยายน 2566
	- สนผ.สป.
- กค.สป.
- 15 จว. 

	2.4
	การเร่งรัดติดตามความคืบหน้าการใช้จ่ายงบประมาณปี พ.ศ. 2566 และการเร่งรัดเบิกจ่ายงบประมาณกันเหลื่อมปี งบประมาณ พ.ศ. 2565 ของกรมการปกครองในส่วนภูมิภาค 
- ขอให้จังหวัดเร่งรัดการเบิกจ่ายงบประมาณรายจ่ายประจำปีงบประมาณ พ.ศ. 2566 ซึ่งกรมการปกครองได้จัดสรรให้แก่ภูมิภาค โดยในไตรมาสที่ 4 จังหวัดจะต้องเบิกจ่ายงบประมาณคิดเป็นร้อยละ 100 ซึ่งหากดำเนินการบรรลุตามวัตถุประสงค์แล้ว มีงบประมาณคงเหลือให้ส่งคืนงบประมาณให้กรมการปกครองทันที 
- ขอให้จังหวัดเร่งรัดการเบิกจ่ายงบประมาณรายการเงินกันไว้เบิกเหลื่อมปี (งบประมาณปี พ.ศ. 2565) จำนวน 24 จังหวัด 31 รายการ วงเงิน 1,261,920,605.83 ล้านบาท ได้แก่ จังหวัดกระบี่ ขอนแก่น จันทบุรี ชลบุรี เชียงราย เชียงใหม่ ตรัง ตาก นครราชสีมา บุรีรัมย์ พระนครศรีอยุธยา พิจิตร พิษณุโลก ภูเก็ต ยะลา ระยอง เลย สตูล สมุทรสงคราม สระบุรี หนองคาย หนองบัวลำภู อำนาจเจริญ และจังหวัดอุบลราชธานี 
	- ปค.
- 24 จว.














	[bookmark: _Hlk97802488]ลำดับ
	ประเด็นตรวจราชการตามแผนการตรวจราชการฯ 
	หมายเหตุ

	1
	การขับเคลื่อนการดำเนินงานศูนย์ขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียง (ศจพ.)
1.1 การขับเคลื่อนการดำเนินงานศูนย์ขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียง (ศจพ.) ด้วยระบบ Thai QM
ประเด็นตรวจราชการ 
- ผลการขับเคลื่อนการดำเนินงานศูนย์ขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียง (ศจพ.) ด้วยระบบ Thai QM เป็นอย่างไร จังหวัดมีปัญหา/อุปสรรค 
ในการดำเนินการหรือไม่ อย่างไร 
- ผลการดำเนินการแก้ไขปัญหา ในภาพรวมจังหวัดเป็นอย่างไร (จำนวนครัวเรือนที่พบปัญหา ดำเนินการแก้ไขไปแล้วจำนวนเท่าไร และคงเหลือปัญหาจำนวนเท่าไร) พร้อมทั้งยกตัวอย่างประเด็นปัญหาของจังหวัด - จังหวัดมีปัญหา/อุปสรรคในการดำเนินการแก้ไขปัญหาในภาพรวมจังหวัดอย่างไร 
- ปัญหา/อุปสรรคใดที่จังหวัดไม่สามารถแก้ไขปัญหาได้ และประสงค์ให้กระทรวงมหาดไทย/ส่วนราชการส่วนกลางช่วยเหลือ 
- ข้อเสนอแนะเชิงพื้นที่ 
- ข้อเสนอแนะเชิงนโยบาย 

ประเด็นเน้นย้ำ 
- ขอให้ผู้ว่าราชการจังหวัดและนายอำเภอ ในฐานะนายกรัฐมนตรีจังหวัดและนายกรัฐมนตรีอำเภอ 
เป็นกำลังหลักในการขับเคลื่อนการดำเนินงานของศูนย์อำนวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) โดยชี้แจงทำความเข้าใจกับส่วนราชการ
ในจังหวัด อำเภอ รวมถึงภาคีเครือข่ายเกี่ยวกับแนวทางการขับเคลื่อนงานในระดับพื้นที่
- ขอให้ผู้ว่าราชการจังหวัดและนายอำเภอ กำกับ ดูแล ทีมพี่เลี้ยง โดยให้มีจำนวนทีมพี่เลี้ยงที่มีความเหมาะสม
กับจำนวนครัวเรือนยากจน/มีปัญหาความเดือดร้อน ที่เป็นกลุ่มเป้าหมาย พร้อมให้ทีมพี่เลี้ยงลงพื้นที่พบปะครัวเรือนอย่างใกล้ชิดและต่อเนื่อง มุ่งเน้นการทำให้คนยากจน/คนที่มีปัญหาความเดือดร้อนมีศักยภาพ
ในการพึ่งพาตนเองได้อย่างยั่งยืน สอดคล้องทั้งใน “มิติยาฝรั่ง” ด้วยการทำให้อยู่รอด ไม่เดือดร้อน และ “มิติยาไทย” ทำให้เกิดการแก้ไขปัญหาอย่าง ยั่งยืน ด้วยการน้อมนำหลักปรัชญาของเศรษฐกิจพอเพียง
	- ปค.
- จว. ทุกจว.

	
	1.2 การดำเนินงานขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ข้อมูลจาก TPMAP ปี ๒๕๖๖)
ประเด็นการตรวจราชการ
- ผลการขับเคลื่อนการดำเนินงานศูนย์ขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียงในภาพรรวมของจังหวัดเป็นอย่างไร 
- ผลการดำเนินการในกลุ่มเป้าหมายเร่งด่วน (คนที่ตกเกณฑ์ MPI) ในระบบ TPMAP ปี ๒๕๖๖ เป็นอย่างไร จังหวัดมีปัญหา/อุปสรรคในการดำเนินการแก้ไขปัญหาในภาพรวมจังหวัดอย่างไร 
- ปัญหา/อุปสรรคใดที่จังหวัดไม่สามารถแก้ไขปัญหาได้ และประสงค์ให้กระทรวงมหาดไทย/ส่วนราชการส่วนกลางช่วยเหลือ 
- ศจพ.จ. และศจพ.อ. ได้วางระบบในการติดตามความก้าวหน้าการดำเนินงานของหน่วยงานที่ได้รับมอบหมายทีมปฏิบัติการฯ และทีมพี่เลี้ยงอย่างไร 
- ข้อเสนอแนะเชิงพื้นที่ 
- ข้อเสนอแนะเชิงนโยบาย
ประเด็นเน้นย้ำ 
- เน้นย้ำ ทีมปฏิบัติการฯ และทีมพี่เลี้ยง ให้มีการบันทึกข้อมูลสภาพปัญหา และกิจกรรมการให้
ความช่วยเหลือครัวเรือนเป้าหมายในระบบ TPMAP Logbook ทุกครั้งที่มีการลงพื้นที่ดำเนินกิจกรรม
ให้ความช่วยเหลือ
- ขอเน้นย้ำกรณีพบครัวเรือนเปราะบาง กลุ่มคนตกหล่น (Exclusion error) ให้ ศจพ. ในทุกระดับ
ทีมปฏิบัติการฯ และทีมพี่เลี้ยง บูรณาการการให้ความช่วยเหลือ พร้อมทั้งบันทึกข้อมูลครัวเรือนลงในระบบ TPMAP Logbook
- ขอให้ ศจพ.จ. จัดให้มีการประชาสัมพันธ์ที่เกี่ยวข้องกับการดำเนินงานของ ศจพ. ทุกระดับ ผ่านสื่อสังคมออนไลน์อย่างสม่ำเสมอ รวมทั้งจัดให้มีการสร้างแรงจูงใจในการปฏิบัติหน้าที่ของ ศจพ.ในทุกระดับ 
ที่ประสบความสำเร็จในการแก้ไขปัญหา 
	- พช.
- จว. ทุกจว.

	การติดตามความคืบหน้าการดำเนินงานแก้ไปปัญหาที่ดินทำกินตามนโยบายรัฐบาลภายใต้คณะกรรมการนโยบายที่ดินแห่งชาติ (คทช.)
1) ผลความก้าวหน้าการดำเนินการตามมติที่ประชุมคณะอนุกรรมการจัดหาที่ดิน ครั้งที่ 1/2566 เมื่อวันที่ 
3 มีนาคม 2566 ซึ่งมีมติเห็นชอบให้จังหวัดให้นำพื้นที่เป้าหมายของ คทช.จังหวัด จำนวน 38 พื้นที่ 
13 จังหวัด จังหวัดได้ดำเนินการจัดที่ดินทำกินให้ชุมชนภายใต้ คทช. แล้วหรือไม่ อย่างไร พบปัญหา/อุปสรรคหรือไม่อย่างไร ดังต่อไปนี้ 
1.1) พื้นที่ป่าสงวนแห่งชาติ จำนวน 5 พื้นที่ 2 จังหวัด ได้แก่ จังหวัดแม่ฮ่องสอน และนครศรีธรรมราช
1.2) พื้นที่ป่าชายเลน จำนวน 86 พื้นที่ 6 จังหวัด ได้แก่ จังหวัดตราด ระนอง ภูเก็ต สตูล กระบี่ 
และพังงา
1.3) พื้นที่สาธารณประโยชน์ จำนวน 6 พื้นที่ 4 จังหวัด ได้แก่ จังหวัดราชบุรี ร้อยเอ็ด ขอนแก่น 
และบุรีรัมย์  
1.4) พื้นที่นิคมสหกรณ์ จำนวน 1 พื้นที่ 1 จังหวัด ได้แก่ จังหวัดพิษณุโลก 

2) การติดตามพื้นที่เป้าหมายที่คณะอนุกรรมการนโยบายที่ดินจังหวัดที่ยังไม่แจ้งผลการพิจารณา 
ให้คณะอนุกรรมการจัดหาที่ดิน (อนุฯ 1) ทราบ จำนวน 138 พื้นที่ 32 จังหวัด ดังต่อไปนี้ 
2.1) 	พื้นที่ป่าสงวนแห่งชาติ จำนวน 1 พื้นที่ จังหวัด 1 จังหวัด ได้แก่ จังหวัดนครพนม
2.2) พื้นที่ป่าชายเลน จำนวน 51 พื้นที่ 10 จังหวัด ได้แก่ จังหวัดนครศรีธรรมราช ชุมพร พังงา ฉะเชิงเทรา สมุทรปราการ สมุทรสาคร ตราด ชลบุรี พังงา และจังหวัดระยอง
2.3) พื้นที่ในเขตปฏิรูปที่ดิน จำนวน 22 พื้นที่ 5 จังหวัด ได้แก่ จังหวัดชลบุรี ตราด สระแก้ว ตรัง และเชียงใหม่ 
2.4) ที่ราชพัสดุ จำนวน 4 พื้นที่ 1 จังหวัด ได้แก่ จังหวัดอุทัยธานี 
2.5) พื้นที่สาธารณประโยชน์ จำนวน 42 พื้นที่ 11 จังหวัด ได้แก่ จังหวัดนครสวรรค์ ปัตตานี สุรินทร์ อุดรธานี สระบุรี เพชรบูรณ์ ยโสธร ราชบุรี นครราชสีมา เลย และพัทลุง 
2.6) พื้นที่นิคมสร้างตนเอง จำนวน 4 พื้นที่ 3 จังหวัด ได้แก่ จังหวัดเชียงใหม่ อุดรธานี และบุรีรัมย์ 
2.7) พื้นที่นิคมสหกรณ์ จำนวน 12 พื้นที่ 10 จังหวัด ได้แก่ กำแพงเพชร ขอนแก่น เชียงใหม่ ชุมพร นครราชสีมา นครศรีธรรมราช ลพบุรี บุรีรัมย์ สุพรรณบุรี และอุทัยธานี
2.8) ป่าไม้ถาวร จำนวน 2 พื้นที่ 2 จังหวัด ได้แก่ จังหวัดสุรินทร์ และชัยภูมิ 
	(รายละเอียดพื้นที่เป้าหมายแต่ละประเภทปรากฏตามเอกสารที่แนบมาพร้อมนี้) 

- จังหวัดมีปัญหา/อุปสรรคในการดำเนินงานหรือไม่ หากมีปัญหา/อุปสรรคได้ดำเนินการแก้ไขปัญหา
ในระดับพื้นที่แล้วหรือไม่ อย่างไร
- ปัญหา/อุปสรรคใดที่จังหวัดไม่สามารถแก้ปัญหาได้และประสงค์ให้กระทรวงมหาดไทย/ส่วนราชการส่วนกลางช่วยเหลือ
- ข้อเสนอเชิงพื้นที่
- ข้อเสนอเชิงนโยบาย
	- สนผ. สป. 
- ทด.
- จว.ตามประเด็นตรวจ


	3
	การตรวจติดตามการเตรียมความพร้อมรับสถานการณ์อุทกภัย ภัยแล้งและฝนทิ้งช่วง ปี ๒๕๖๖
- จังหวัดได้เตรียมความพร้อมรับสถานการณ์อุทกภัยตามแนวทางข้อสั่งการกองบัญชาการป้องกัน
และบรรเทาสาธารณภัยแห่งชาติ ในประเด็นดังต่อไปนี้ อย่างไร 
๑) การเตรียมความพร้อม 
๑.๑) จังหวัดได้วางแนวทางในการเฝ้าระวังและติดตามสถานการณ์อุทกภัยในพื้นที่แล้วหรือไม่ อย่างไร  
๑.๒) จังหวัดได้ดำเนินการจัดทำแผนเผชิญเหตุอุทกภัยในพื้นที่แล้วหรือไม่ อย่างไร 
- จังหวัดได้รวบรวมข้อมูลพื้นที่เสี่ยงอุทกภัย ดินถล่มในระดับหมู่บ้าน/ชุมชนแล้วหรือไม่ 
และได้วางแผนเตรียมความพร้อมในการเฝ้าระวังสถานการณ์ดังกล่าวแล้วหรือไม่ อย่างไร 
- จังหวัดได้สำรวจความพร้อมของรายการเครื่องมือ วัสดุ อุปกรณ์ เครื่องจักรกลสาธารณภัยของหน่วยงานต่าง ๆ แล้วหรือไม่ 
- จังหวัดได้วางแผนการกำหนดจุด/พื้นที่ปลอดภัยประจำหมู่บ้าน/ชุมชน รวมถึงได้การซักซ้อมแผนรองรับการอพยพประชาชน และจัดตั้งสถานที่จัดตั้งศูนย์พักพิงชั่วคราว แล้วหรือไม่ อย่างไร  
๑.๓) สถานการณ์การระบายน้ำของจังหวัดในปัจจุบันเป็นอย่างไร และจังหวัดมีแผนในการเพิ่ม
พื้นที่รองรับน้ำหรือไม่ อย่างไร 
๑.๔) จังหวัดได้ประสานหน่วยงานที่เกี่ยวข้องในการตรวจสอบความมั่นคงแข็งแรงสถานที่ใช้กักเก็บน้ำ/
 กั้นน้ำในพื้นที่ และจุดเสี่ยงอันตรายจากกระแสไฟฟ้าแล้วหรือไม่ อย่างไร 
	๑.5) จังหวัดได้วางระบบการแจ้งเตือนภัยในพื้นที่แล้วหรือไม่ อย่างไร 
๒) การเผชิญเหตุ
๒.๑) จังหวัดได้จัดตั้งและกำหนดบทบาทภารกิจของศูนย์บัญชาการเหตุการณ์จังหวัด อำเภอ และ
 ศูนย์ปฏิบัติการฉุกเฉินท้องถิ่นแล้วหรือไม่ อย่างไร 
2.2) จังหวัดได้ซักซ้อมแผนเผชิญเหตุ ตามแนวทางการปฏิบัติตามแผนเผชิญเหตุเหตุอุทกภัยร่วมกับหน่วยงานที่เกี่ยวข้อง และได้มีการสร้างความเข้าใจถึงกลไกการปฏิบัติงานร่วมกัน แล้วหรือไม่ อย่างไร 

ประเด็นเน้นย้ำ 
- เมื่อเกิดสถานการณ์อุทกภัยขอให้จังหวัดปฏิบัติตามพระราชบัญญัติป้องกันและบรรเทาสาธารณภัย พ.ศ. ๒๕๕๐ แผนการป้องกันและบรรเทาสาธารณภัยแห่งชาติ พ.ศ. ๒๕๖๔ – ๒๕๗๐ และสอดคล้องตามมติคณะรัฐมนตรี เมื่อวันที่ 9 พฤษภาคม 2566 เรื่อง มาตรการรับมือฤดูฝน ปี ๒๕๖๖ โดยการจัดตั้ง
ศูนย์บัญชาการเหตุการณ์จังหวัด อำเภอ และศูนย์ปฏิบัติการฉุกเฉินท้องถิ่นในการให้ความช่วยเหลือประชาชน พร้อมทั้งรายงานสถานการณ์อุทกภัยให้กระทรวงมหาดไทยทราบผ่านกองอำนวยการป้องกันและบรรเทาสาธารณภัยกลางตามช่องทางที่กำหนดอย่างต่อเนื่อง
- ขอให้จังหวัดใช้ประโยชน์จากผังภูมิสังคมเพื่อการบริหารจัดการน้ำในหมู่บ้าน/ชุมชน แบบบูรณาการ
อย่างยั่งยืน (Geo – Social Map) ในการวางแผนการติดตั้งเครื่องจักรกลสาธารณภัยในพื้นที่เสี่ยงอุทกภัย
ไว้เป็นการล่วงหน้าอย่างเป็นระบบเชื่อมโยงกัน โดยเฉพาะพื้นที่เสี่ยงในเขตชุมชน พื้นที่สำคัญทางเศรษฐกิจ พร้อมทั้ง ให้วางแผนการลำเลียงน้ำที่มีการระบายในช่วงน้ำมาก ไปยังพื้นที่รองรับน้ำต่าง ๆ ที่มีน้ำน้อย อาทิ การเปิดทางน้ำ การสูบส่งน้ำไปยังแหล่งกักเก็บน้ำของหมู่บ้าน/ชุมชน เป็นต้น เพื่อกักเก็บน้ำไว้ใช้
กรณีเกิดสถานการณ์ฝนทิ้งช่วง  
- เมื่อเกิดสถานการณ์ภัยแล้งและฝนทิ้งช่วง ขอให้จังหวัดบูรณาการและอำนวยการหลักระดมสรรพกำลังตลอดจนการประสานการปฏิบัติระหว่างหน่วยงานต่าง ๆ ทั้งฝ่ายพลเรือน หน่วยทหาร องค์กรปกครอง
ส่วนท้องถิ่นในการช่วยเหลือประชาชนมิให้เกิดการขาดแคลนน้ำอุปโภคบริโภค และประสานหน่วยงาน
ที่เกี่ยวข้อง วางแผนการจัดสรรน้ำเพื่อการเกษตร
- ในเขตชุมชนเมืองที่เกิดฝนตกหนักและส่งผลให้เกิดน้ำท่วมขังสร้างความเสียหายต่อทรัพย์สิน 
ของประชาชน ให้มอบหมายฝ่ายปกครอง กำนัน ผู้ใหญ่บ้าน ผู้นำชุมชน อาสาสมัครป้องกันภัยฝ่ายพลเรือน ตลอดจนเชิญชวนประชาชนจิตอาสา ร่วมเฝ้าระวัง กำจัดสิ่งกีดขวางทางน้ำ รวมทั้งจัดกำลังตรวจตรา
เฝ้าระวังบริเวณเสาไฟฟ้าในเขตชุมชน สถานศึกษา เพื่อให้ความช่วยเหลือ แจ้งเตือนประชาชนที่สัญจร
ไปมาบริเวณดังกล่าว
	- ปภ.
- จว. ทุกจว.





























	ลำดับ
	ประเด็นเพื่อการประชาสัมพันธ์
	หมายเหตุ

	1
	การประชาสัมพันธ์ระบบรองรับการพิสูจน์และยืนยันตัวตนทางดิจิทัล Application “ThaiD”
- ขอให้จังหวัดประชาสัมพันธ์ให้ประชาชน ข้าราชการ และเจ้าหน้าที่ทุกภาคส่วน ดาวน์โหลดแอปพลิเคชัน 	“ThaiD” (Thai Digital Identity หรือ ไทยดี) เพื่อสร้างต้นแบบและนวัตกรรมใหม่ในการพิสูจน์และยืนยัน	ตัวตนทางดิจิทัลของประเทศไทย โดยกรมการปกครอง 
[image: ]

	- ปค.
- จว. ทุกจว.

	2
	การประชาสัมพันธ์ศูนย์บริการเบ็ดเสร็จ (One Stop Service) ครบจบในแอปพลิเคชัน Biz Portal 
และทางรัฐ
- ขอให้จังหวัดประชาสัมพันธ์เชิญชวนให้ประชาชน ข้าราชการ และเจ้าหน้าที่ทุกภาคส่วน ดาวน์โหลด
แอปพลิเคชัน Biz Portal และทางรัฐ เพื่อเป็นช่องทางในการรับบริการภาครัฐในด้านต่าง ๆ 
โดยศูนย์ดำรงธรรมทุกแห่งทั่วประเทศพร้อมให้คำแนะนำในการใช้งาน
[image: ]












	- ศดธ.มท.
- จว. ทุกจว.

	3 
	การดำเนินการรณรงค์กำจัดแหล่งเพาะพันธุ์ยุงลาย  
- กระทรวงมหาดไทยได้รับการแจ้งจากกระทรวงสาธารณสุขว่า สถานการณ์โรคติดต่อนำโดยยุงลาย
ในปี 2566 พบผู้ป่วยเป็นจำนวนมาก โดยจากการรายงานการเฝ้าระวังโรคระบาดวิทยา (506) 
ข้อมูล ณ วันที่ 24 พฤษภาคม 2566 มีรายงานผู้ป่วยโรคไข้เลือดออกจำนวน 16,650 ราย เสียชีวิต 14 ราย กระทรวงมหาดไทยได้มีหนังสือสั่งการให้ทุกจังหวัดดำเนินการรณรงค์กำจัดแหล่งเพาะพันธุ์ยุงลาย 
และขอให้ประชาสัมพันธ์ให้ทุกภาคส่วนดำเนินการรณรงค์กำจัดแหล่งเพาะพันธุ์ยุงลายในสถานที่รับผิดชอบอย่างต่อเนื่องตลอดทั้งปี

	- สนผ.สป.
- จว. ทุกจว. 

	4.
	การขับเคลื่อนการส่งเสริมและพัฒนาการออกกำลังกายและกีฬาเพื่อมวลชนให้เป็นวิถีชีวิต
- คณะกรรมการนโยบายการกีฬาแห่งชาติ ได้มีคำสั่งแต่งตั้งที่ 2/2566 ลงวันที่ 26 มีนาคม 2566 
แต่งตั้งคณะอนุกรรมการประเด็นการพัฒนาที่ 2 การส่งเสริมและพัฒนาการออกกำลังกายและกีฬา
เพื่อมวลชนให้เป็นวิถีชีวิต โดยมีปลัดกระทรวงมหาดไทยเป็นประธาน ซึ่งได้มีการประชุมฯ และมีมติเห็นชอบให้มอบหมายจังหวัดขับเคลื่อนการส่งเสริมและพัฒนาการออกกำลังกายและกีฬาเพื่อมวลชนให้เป็นวิถีชีวิต 
ในระดับจังหวัดให้เป็นรูปธรรมและสอดคล้องกับแผนพัฒนาการกีฬาแห่งชาติ ฉบับที่ 7 (พ.ศ. 2566 - 2570) 
จึงขอให้จังหวัดประชาสัมพันธ์ส่งเสริมสนับสนุนการออกกำลังกายและการเล่นกีฬาของประชาชนทุกกลุ่มอายุ ทุกสภาพร่างกายในหมู่บ้าน/ชุมชนให้มีความต่อเนื่อง รวมถึงส่งเสริมสนับสนุนให้ประชาชน ชุมชน องค์กรภาคประชาสังคม หรือภาคีเครือข่ายทุกภาคส่วนเข้ามามีส่วนร่วมในการส่งเสริมการออกกำลังกายและกีฬาของชุมชน เพื่อให้ประชาชนมีสุขภาวะที่ดีและมีสุขภาพพลานามัยแข็งแรง และดำเนินการตามหนังสือสั่งการของกระทรวงมหาดไทย
	- สนผ.สป.
- จว.ทุกจว.



หมายเหตุ : 	1. ข้อเสนอแนะเชิงพื้นที่ หมายถึง ข้อเสนอแนะที่ผู้ตรวจราชการกระทรวงให้คำแนะนำต่อหน่วยรับตรวจแล้วหน่วยรับตรวจสามารถนำข้อเสนอแนะไปปฏิบัติและแก้ไขปัญหาให้ยุติได้ในพื้นที่โควิด – 19 

		2. ข้อเสนอแนะเชิงนโยบาย หมายถึง ข้อเสนอแนะที่ผู้ตรวจราชการกระทรวงรับข้อเสนอจากหน่วยรับตรวจมาเสนอผู้บังคับบัญชาเพื่อแก้ไขปัญหาในระดับนโยบายเพื่อให้ปัญหาที่เกิดขึ้นในพื้นที่ได้ข้อยุติหรือดำเนินการต่อ หรือเป็นข้อเสนอแนะของผู้ตรวจราชการกระทรวงที่ได้ค้นพบจากการตรวจราชการหรือจากปัญหาอุปสรรคในการดำเนินการของ
หน่วยรับตรวจที่ผู้ตรวจราชการนำมาเสนอผู้บังคับบัญชาพิจารณาดำเนินการอย่างใดอย่างหนึ่ง
		3. ประเด็นตรวจราชการตามแผนการตรวจราชการ หมายถึง ประเด็นสำคัญตามแผนการตรวจราชการ
ของผู้ตรวจราชการกระทรวงมหาดไทย ที่ผู้ตรวจราชการกระทรวงมหาดไทยกำหนดเพื่อตรวจติดตามผลการดำเนินงานตามแผนงาน/โครงการ ของหน่วยรับตรวจ ปัญหาอุปสรรค และให้ข้อเสนอแนะเชิงพื้นที่และเชิงนโยบาย เพื่อให้หน่วยรับตรวจนำไปปฏิบัติตามข้อเสนอแนะและรายงานผลการดำเนินงานตามข้อเสนอแนะให้ผู้บริหารทราบ
		4. ประเด็นนโยบายและข้อสั่งการสำคัญ (ประเด็นเน้นย้ำ) หมายถึง ประเด็นสำคัญตามแผนงาน/โครงการ
ที่รัฐบาลหรือกระทรวงมหาดไทยให้ความสำคัญและมอบหมายให้ผู้ตรวจราชการกระทรวงมหาดไทยกำชับหรือให้หน่วยรับตรวจเร่งดำเนินการ และรายงานผลการดำเนินงานตามประเด็นนโยบายและข้อสั่งการสำคัญให้ผู้ตรวจราชการกระทรวงมหาดไทยทราบ 
เพื่อรายงานความคืบหน้าต่อผู้บริหาร

โควิด – 19 

